มีโอกาสได้ไปประชุมวิชาการที่บริษัทยาได้จัดขึ้น ที่ Kantary hill
(อยู่ด้านหลัง Cafe Kantary)
ของว่างพักเบรกเป็น พายเบคอนชีส อร่อยมาก ทานไปหลายชิ้นก่อนถึงมื้อหลักซึ่งจัดเป็นบุฟเฟต์นานาชาติ

อาหารหลากหลาย มีตั้งแต่โซนสลัด ไปจนถึงบะหมี่แห้งหมูแดง กับข้าว ต้มยำกุ้ง กุ้งพันหมี่กรอบ แซลม่อนรมควัน ซี่โครงหมู ไก่เทอริยากิเสียบไม้
แต่รสชาติยังไม่ค่อยจัดจ้าน จุดเด่นเป็นที่มีอาหารให้เลือกตักทานหลายอย่างมากกว่า

ของหวานเป็นเหมือนแท่งอัลมอนด์ รสไม่หวานจนเกินไป ส่วนเค้กในตู้ที่จัดโชว์ไว้ดูน่าทาน แต่คงไม่ได้รวมอยู่ในบุฟเฟ่ต์ ก่อนกลับเลยแวะถ่ายรูปเก็บไว้ดูเฉยๆ

(ไม่ทราบราคาต่อหัว เนื่องจากผู้เข้าร่วมประชุมวิชาการไม่ต้องเสียตังค์ค่ะ)